GREEK SUPREME COURT DECISION

Decision ID: 801/2024
Decision Number: 801
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού - Εισηγήτρια και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 17 Μαΐου 2024, με την παρουσία του Αντεισαγγελέως του Αρείου Πάγου Αναστάσιου Σκάρα (γιατί κωλύεται η Εισαγγελέας) και του Γραμματέως Γ. Β., για να δικάσει την αίτηση του αναιρεσείοντος - κατηγορουμένου H. ή H. ή T. ή P. ή D. (επων.) V. ή T. ή D. του C. ή D. ή D. ή D., ο οποίος δεν εμφανίστηκε, για αναίρεση της απόφασης 1896/2022 του Πενταμελούς Εφετείου Κακουργημάτων Αθηνών. Το Πενταμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην με αρ. πρωτ. 199 από 22.12.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 50/2024. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη.

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη, Σταυρούλα Κουσουλού - Εισηγήτρια, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού - Εισηγήτρια και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 17 Μαΐου 2024, με την παρουσία του Αντεισαγγελέως του Αρείου Πάγου Αναστάσιου Σκάρα (γιατί κωλύεται η Εισαγγελέας) και του Γραμματέως Γ. Β., για να δικάσει την αίτηση του αναιρεσείοντος - κατηγορουμένου H. ή H. ή T. ή P. ή D. (επων.) V. ή T. ή D. του C. ή D. ή D. ή D., ο οποίος δεν εμφανίστηκε, για αναίρεση της απόφασης 1896/2022 του Πενταμελούς Εφετείου Κακουργημάτων Αθηνών. Το Πενταμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην με αρ. πρωτ. 199 από 22.12.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 50/2024. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Kατά τις διατάξεις του άρ. 512 παρ. 1 εδάφ. γ' του ΚΠΔ , όπως η παρ.1 αυτού ισχύει μετά τη τροποποίησή της με το άρ. 113 του ν. 5090/2024 (ΦΕΚ Α' 30/23-2-24) με έναρξη ισχύος 1-5-2024 (άρ. 138 παρ.1 ιδίου νόμου) -που είναι εφαρμοστέες ,εν προκειμένω, ενόψει του χρόνου συζήτησης [17-5-2024] της ένδικης υπόθεσης και αναφέρονται στη διαδικασία ενώπιον του Δικαστηρίου του Αρείου Πάγου, "ο Εισαγγελέας του Αρείου Πάγου κλητεύει τον αναιρεσείοντα....... με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου....", και κατά την παράγραφο 3 του ιδίου άρθρου "οι διάδικοι παρίστανται στη συζήτηση ή στην μετ' αναβολή αυτής με συνήγορο". Περαιτέρω, κατά τη διάταξη του άρθρου 514 εδ. α' του ίδιου Κώδικα, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Κατά της απορριπτικής απόφασης του Αρείου Πάγου δεν επιτρέπεται ένδικο μέσο (άρ. 514 εδαφ. β' ΚΠΔ).Κατά το ίδιο δε ως άνω άρθρο 514 εδαφ. γ' του ΚΠΔ, "Κατ' εξαίρεση, ακόμη και αν δεν εμφανιστεί ο αναιρεσείων, ο Άρειος Πάγος αυτεπαγγέλτως : α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σε αυτήν ή έχει παρατεθεί εσφαλμένα και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της απόφασης (άρθρο 511)".Από το συνδυασμό των ανωτέρω διατάξεων προκύπτει ότι ,αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ή δεν εμφανιστεί ή δεν εμφανιστεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 ΚΠΔ και μέσα στην προθεσμία που ορίζει το άρθρο 166 του ιδίου κώδικα, για να παραστεί, η αίτηση αναίρεσης απορρίπτεται ως ανυποστήρικτη και επιβάλλονται σε βάρος του αναιρεσείοντος τα δικαστικά έξοδα, κατ' άρ. 578 παρ.1 ΚΠΔ, ενώ, κατ' εξαίρεση, ακόμη και αν δεν εμφανίστηκε ο αναιρεσείων, ο Άρειος Πάγος αυτεπαγγέλτως : α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σ' αυτήν ή έχει παρατεθεί εσφαλμένα και β) στην περίπτωση που μετά τη δημοσίευση της προσβαλλόμενης απόφασης μεταβλήθηκε το νομοθετικό καθεστώς, όσον αφορά τα στοιχεία της αξιόποινης πράξης ή και την προβλεπόμενη ποινή, κύρια ή παρεπόμενη, ο Άρειος Πάγος εφαρμόζει αυτεπαγγέλτως, κατ' άρ. 2 παρ.1 του ΠΚ, το νόμο που ίσχυε από τη τέλεση της πράξης έως την αμετάκλητη εκδίκασή της και περιέχει τις ευμενέστερες για τον κατηγορούμενο διατάξεις, εφόσον η αίτηση αναίρεσης είναι τυπικά δεκτή, ασκήθηκε εμπρόθεσμα και κατά τους νόμιμους τύπους και περιέχει τουλάχιστον παραδεκτό λόγο αναίρεσης (ΑΠ 1599/2022, ΑΠ 969/2022, ΑΠ 615/2021). Στην προκείμενη περίπτωση, από τo από 16/2/2024 αποδεικτικό επίδοσης του γραμματέα του Καταστήματος Κράτησης Χανίων Ε. Θ. προκύπτει ότι επιδόθηκε η υπ. αρ. 50/24-1-2024 κλήση του Εισαγγελέα του Αρείου Πάγου εις χείρας του αναιρεσείοντος, για να παραστεί (μετά ή δια συνηγόρου) στο ακροατήριο του παρόντος Δικαστηρίου ,κατά την αρχικά ορισθείσα δικάσιμο της 8ης/3/2024. Ακολούθως, από την υπ' αρ. 453/2024 απόφαση του παρόντος Δικαστηρίου, που βρίσκεται στη δικογραφία, προκύπτει ότι κατά την ως άνω ορισθείσα δικάσιμο, εμφανίστηκε ως άγγελος ,ο δικηγόρος Αθηνών Χαράλαμπος Σύψας, και υπέβαλε αίτημα αναβολής εκδίκασης της υπό κρίση αναίρεσης, λόγω κωλύματός του ως προς την εκπροσώπηση του αναιρεσείοντος στο Δικαστήριο του Αρείου Πάγου, το οποίο έγινε δεκτό, δυνάμει της ως άνω αποφάσεως , και η συζήτηση της υπό κρίση αναίρεσης αναβλήθηκε για την παρούσα δικάσιμο της 17ης-5-2024. Πλην όμως, ο αναιρεσείων κατά τη τελευταία αυτή δικάσιμο ,κατά την οποία όφειλε να εμφανιστεί χωρίς νέα κλήτευσή του (άρθρο 515 παρ.1 εδ.β' ΚΠΔ) , δεν παραστάθηκε μετά συνηγόρου, ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα, προκειμένου να υποστηρίξει την υπό κρίση αίτησή του υπ'αριθμ. πρωτ. 199 από 22/12/2023 για αναίρεση της υπ' αριθμ. 1896/2022 απόφασης του Πενταμελούς Εφετείου [Κακουργημάτων] Αθηνών, με την οποία αυτός κηρύχθηκε ένοχος, σε β' βαθμό, των αξιοποίνων πράξεων : 1] της σύστασης συμμορίας, 2] της διακεκριμένης περίπτωσης κλοπής από κοινού και κατ' εξακολούθηση, 3] της ληστείας από κοινού και κατά συρροή (τετελεσμένες και σε απόπειρα), 4] της παράνομης οπλοφορίας ,κατά μόνας και από κοινού, και κατ' εξακολούθηση, 5] της παράνομης οπλοκατοχής από κοινού και κατ' εξακολούθηση και 6] της οπλοχρησίας, και καταδικάστηκε σε συνολική ποινή κάθειρξης είκοσι έξι (26) ετών (εκτιτέα [20] έτη) και συνολική χρηματική ποινή εννιακοσίων (900) ευρώ. Συνεπώς, αφού ο αναιρεσείων δεν παραστάθηκε κατά την παρούσα δικάσιμο, πρέπει να απορριφθεί η με αριθμό πρωτ. 199/3-11-2024 αίτησή του περί αναιρέσεως της υπ'αρ. 1896/2022 απόφασης του Πενταμελούς Εφετείου [Κακουργημάτων] Αθηνών, ως ανυποστήρικτη, και να επιβληθούν σε βάρος του τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ ως τούτο ισχύει μετά τη τροποποίησή του από το άρ.115 του ν. 5090/2024 ΦΕΚ Α' 30/23-2-2024 με έναρξη ισχύος από 1-5-24 κατ' άρ.138 παρ.1 του ιδίου νόμου), κατά τα οριζόμενα ειδικότερα στο διατακτικό της παρούσας.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την με αριθμό πρωτ. 199 από 22/12/2023 αίτηση του Η. ή H. ή Τ. ή P. ή D. (επών.) V. ή T. ή D. (όν.) του C. ή D. ή D. ή D. και της H., υπηκόου Αλβανίας, και νυν κρατούμενου στο Κατάστημα Κράτησης Χανίων, για αναίρεση της υπ' αρ. 1896/2022 απόφασης του Πενταμελούς Εφετείου [Κακουργημάτων] Αθηνών. Και ΕΠΙΒΑΛΛΕΙ σε βάρος του αναιρεσείοντος τα δικαστικά έξοδα, που ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 24 Μαΐου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 3 Ιουνίου 2024.

LEGAL REFERENCES
Articles Referenced: άρθρα 155, άρθρου 166, άρθρου 514 εδ. α', άρθρο 514 εδαφ, άρθρο 511, άρθρο 166, άρθρο 515 παρ.1 εδ.β', άρθρο 578 παρ. 1, άρθρου 514, άρθρο 514, άρθρο 515, άρθρο 578
Article Codes: ΠΚ
Law References: nan
Total Articles Cited: 9

DATES MENTIONED: 22-12-2023|1-5-2024|17-5-2024|16-2-2024|24-1-2024|3-11-2024|23-2-2024|17-05-2024|24-05-2024|03-06-2024

SOURCE: https://areiospagos.gr/nomologia/apofaseis_DISPLAY.asp?cd=TQMBTH6FF2E8YV4XF3T1T5AYGCRQRN&apof=801_2024&info=ΠΟΙΝΙΚΕΣ -  Ε